
ABSTRACT
Brandul de ţară este un concept extrem de important pentru imaginea şi poziţia unei naţiuni în lume. Majoritatea ţărilor au alocat fonduri financiare semnificative pentru a-şi construi prestigiul şi a-şi spori influenţa peste hotare.
Un brand naţional se construieşte în perioade foarte lungi de timp. De aceea, procesul de branding îşi va dovedi eficienţa numai dacă rezultatele acestuia sunt evaluate regulat, iar strategiile care îl propulsează se adaptează permanent la realităţile vieţii. 
O ţară cu imagine pozitivă la nivel internaţional este dublu favorizată: pe de o parte, de buna reputaţie a ţării beneficiază produsele şi serviciile naţionale, şi, pe de altă parte, presa internaţională prezintă subiecte cu conotaţie pozitivă despre ţară.
Competitivitatea unei ţări este influenţată şi de imaginea acesteia, iar imaginea ţării se construieşte în mare măsură pe competitivitatea ţării. Brandul/imaginea unei naţiuni depinde de aspecte precum competitivitatea oamenilor, a economiei, atracţiile geografice, viaţă politică, dar şi de interpretarea acestor aspecte de către media  internaţională. Pentru o ţară cu o imagine nefavorabilă, efortul de a intra în competiţia internaţională este de două ori mai mare.
„Brandul unei ţări este imaginea acesteia, impresiile pe care le produce, credinţele şi părerile pe care ni le facem despre o ţară anume. Fiecare ţară are o imagine care se transformă de-a lungul anilor şi această imagine influenţează şi percepţia despre produsele şi serviciile oferite de acea ţară... Identitatea unei ţări este ceea ce constituie sistemul de valori şi de referinţe naţionale ale acesteia. Un brand puternic şi coerent de ţară ar trebui să fie legat de acest sistem de valori, să evoce o percepţie a valorilor naţionale cu care majoritatea populaţiei se poate identifica şi în ţară şi în exterior, cea externă şi cea resimţită de locuitorii ţării să fie conforme, articulate în plan simbolic şi coerente.”
 
Lucrarea prezintă aspecte referitoare la brandul de ţară al României, la imaginea României în interior şi exterior, precum şi la percepţia românilor asupra identităţii lor.

I. BRANDUL DE ŢARĂ AL ROMÂNIEI – EFORTURI PENTRU CREAREA UNUI BRAND NAŢIONAL ROMÂNIA

1. Consideraţii generale
România nu are încă o imagine bine conturată la nivel internaţional; în unele ţări, România nu este cunoscută deloc (ceea ce ar putea constitui un avantaj, deoarece se poate crea din start o imagine pozitivă), în alte ţări, are o imagine negativă şi, în altele, o imagine pozitivă (este binecunoscut faptul că străinii care intră în contact cu românii/vizitează România şi-au format o imagine pozitivă asupra ţării şi locuitorilor ei). 

Conform opiniilor din literatura de specialitate, o cauză importantă a eşecurilor campaniilor de comunicare naţională din România o constituie şi confuzia de planuri logice, respectiv lipsa de simetrie a celor două imagini despre ţara noastră, percepţia locuitorilor şi cea a străinilor. De exemplu, imaginea personajului mitic a contelui Dracula este ceea ce mulţi turişti străini au în minte când se gândesc la România, dar, pentru mulţi români, acest personaj este fantezist, irelevant pentru identitatea naţională. Personajul Dracula, legendele şi simbolurile legate de acesta ar fi putut fi punctul de plecare pentru o campanie a industriei turistice româneşti şi nu pentru o campanie de branding de ţară. 
O altă cauză a eşecurilor campaniilor de comunicare publică şi de branding naţional pentru România a fost confuzia dintre brandurile naţionale, locale, sectoriale şi identitatea naţională, inabilitatea managerială, abandonarea unor idei „decente”. 
Campaniei publicitare pentru sectorul turistic, „Land of Choice”, în care s-a optat pentru exploatarea bunei imagini a unor personalităţi bine cunoscute şi apreciate peste hotare (Nadia Comăneci, Ilie Năstase şi Gheorghe Hagi), i-a lipsit o strategie coerentă, care să comunice exact care sunt atributele şi avantajele pe care România le oferă potenţialilor turişti străini, prin ce se diferenţiază brandul România turistică de alte branduri. Nu a fost inspirit/creativ nici sloganul campaniei, care trebuia să comunice mesajul central al acesteia, deoarece România nu este singura ţară în care turiştii au posibilitatea să opteze/aleagă, de exemplu, între munte şi mare, între tradiţii şi modernitate etc.   

Brandingul României fost confundat de multe ori cu o dezbatere despre identitatea naţională. Dezbaterea despre crearea unui brand naţional ar trebui să plece de la strategia de dezvoltare a României pe termen mediu, ca ţară europeană, situată la frontiera de est a continentului, vecină cu o zonă de cultură slavă şi apropiată de zona strategică reprezentată de Orient şi Marea Neagră. De la această strategie, ar trebui dezvoltată o agenţie public-privată, după modelul altor ţări, pentru a iniţia o campanie de branding pe termen lung.
  
Elementele campaniilor de marketing naţional se pot derula pe segmente bine definite, precum promovarea intereselor comerciale, a serviciilor turistice, a industriei IT sau în cadrul unor evenimente naţionale, iar metodologia de lucru trebuie să fie bazată pe marketingul integrat, care semnifică: stabilirea unor obiective clare şi a indicatorilor de suces; transparenţă; bugete realiste alocate în funcţie de obiective; selectarea celor mai interesate/interesante grupuri-ţintă (ce presupune cunoaşterea caracteristicilor, intereselor şi aşteptărilor acesteia); construirea unui mesaj credibil pentru grupurile-ţintă; colaborarea cu specialiştii în faza de concepţie şi execuţie; folosirea tuturor instrumentelor de comunicare necesare pentru atingerea obiectivelor stabilite.
 

2. Experienţele României în crearea imaginii de ţară
▪ În decembrie 1989 au apărut primele elemente de rebranding de ţară: întâi “gaura” de pe drapel, apoi drapelul fără stemă, o nou redenumire a ţării (Republica România), un nou imn. 
▪ 10 ani mai târziu, producătorii locali au venit cu prima idee de branding pentru România: ştampila de calitate aplicată produselor româneşti “Fabricat în România”.

▪ Problema brandingului de ţară a atins un entuziasm considerabil în anul 2004, când Wally Olins, Preşedintele Companiei internaţionale “Saffron Brand Consultants”,  a venit la Bucureşti şi a explicat importanţa brandingului de ţară. La scurt timp, a fost înfiinţat Grupul de lucru pentru imaginea României peste hotare, format din reprezentanţi ai băncilor, ai partidelor de opoziţie şi din personalităţi culturale. Comitetul a organizat câteva întâlniri ad-hoc, dar, neavând o structură organizaţională, şi-a încetat activitatea.
Continuând această tendinţă, anul 2005 a adus o efervescenţă extraordinară a subiectului privind brandingul de ţară, care a fost dezbătut pe larg în mass media şi în mediile politice.
În anul 2006, la seminarul organizat, sub egida publicaţiilor „Banii Noştri” şi „Eurolider”, în cadrul primei Conferinţe Internaţionale de Branding, Simon Anholt (considerat specialistul numărul unu în crearea strategiilor de brand) a afirmat că „România va trebui să-şi cristalizeze acum identitatea naţională, altfel riscă să fie ştearsă de pe hartă în zece ani şi să devină un cartier al Europei”.

În anii 2007-2008, dezbaterea subiectului s-a desfăşurat îndeosebi pe internet, datorită unui site web specializat (www.brandingromania.com) şi a unui grup de discuţii coordonat de firma Grapefruit.
În ultimii ani, România a promovat diferite componente ce contribuie la crearea imaginii de ţară: turismul, Brâncuşi, produsele “Made in Romania”, Festivalul Enescu şi diverse târguri comerciale.
▪ Principalele iniţiative lansate în vederea construirii imaginii de ţară a României, atât în interior, cât şi în exterior, sunt prezentate în continuare, pe tipuri sectoriale.
Brandul sectorial de turism. Campanii şi iniţiative de promovare
- Albumul foto de promovare externă a ţării „Eterna şi fascinanta Românie” (1996).

- Iniţiativa „Imaginează-ţi România” (2005), lansată de Grupul de iniţiativă pentru promovarea imaginii de ţară a României (format din organizaţii neguvernamentale de tineret)
. Obiectivul activităţii Grupului l-a constituit organizarea de seminarii şi workshop-uri pe tema imaginii României şi iniţierea de proiecte de promovare a imaginii de ţară.  Efectul iniţiativei a fost minim. 

- În 2005, Agenţia pentru Strategii Guvernamentale a demarat o campanie pentru realizarea brandului de ţară, realizând o serie de studii privind modul în care sunt percepuţi românii în străinătate (printre care „Manualul de Identitate Vizuală pentru Administraţia Publică”) şi iniţiind discuţii tematice cu personalităţi ale vieţii publice româneşti. 
În acelaşi timp, pentru a descoperi imaginea României ca destinaţie turistică, Autoritatea Naţională pentru Turism  a comandat studii realizate în ţări ca: Austria, Germania, Italia, Finlanda, Ungaria, Norvegia, Suedia, Marea Britanie, Spania, Franţa şi Danemarca. Una dintre principalele concluzii a fost că majoritatea călătoriilor turiştilor străini în România  au ca scop vizitarea rudelor/prietenilor, nefiind nu vacanţe în adevăratul sens al cuvântului. 

- În anul 2006
, pentru îmbunătăţirea imaginii României peste hotare şi atragerea turiştilor străini, a fost lansată prima campanie promoţională la nivel internaţional:  „România, mereu surprinzătoare”, realizată (prin emisiuni publicitare TV şi panotaj stradal) de compania internaţională de publicitate, marketing şi relaţii publice “Ogilvy & Mathers Romania”. Având ca grup-ţintă europenii cu un nivel mediu de educaţie, cu vârste cuprinse între 30 şi 55 de ani, campania a urmărit schimbarea percepţiei cetăţenilor străini despre România şi despre îmbunătăţirea serviciilor turistice.  
- În anul 2008, Ministerul pentru Întreprinderi Mici şi Mijlocii, Comerţ, Turism şi Profesii Liberale (prin Direcţia Generală de Promovare Turistică) a reluat problema creării unei imagini pozitive a României ca destinaţie turistică, prin definirea şi promovarea brandului turistic naţional. Pentru asigurarea transparenţei, ministerul a organizat, în toamna anului 2008, licitaţia internaţională „Brandul de turism al României”. Caietul de sarcini a fost realizat de o echipă formată din specialişti în comunicare desemnaţi de Asociaţia Internaţională a Publicităţii – Filiala România, Uniunea Agenţiilor de Publicitate din România şi Asociaţia Română a Profesioniştilor în Relaţii Publice.
- În anul 2009, a fost lansată, la Paris, campania “Romania – the Land of Choice”; campania s-a adresat exclusiv pieţei externe. 
- În anul 2010, la Expoziţia mondială de la Shanghai a fost lansat un nou brand turistic al României, cu sloganul “Explore the Carpathian garden”. Logo-ul conţine imaginea stilizată a unei frunze (simbol primordial al naturii, prospeţimii şi renaşterii) plasată deasupra numelui ţării.

▪ Crearea imaginii de ţară prin produse a avut drept ţintă atât publicul intern, cât şi cel extern, considerându-se că brandul de ţară se poate forma şi prin intermediul mărcilor comerciale deja impuse pe plan regional/european. 
- Pe plan intern, sporirea loialităţii românilor pentru mărcile autohtone a vizat măsuri de îmbunătăţire a percepţiei acestora asupra produselor româneşti şi de creştere a consumului de produse naţionale. 

Campania “Fabricat in Romania”, lansată în anul 2001, a propus o promovare unitară şi coerentă a produselor şi mărcilor naţionale pentru asigurarea continuităţii activităţii producătorilor naţionali. 

O iniţiativă similară “Produs  în România”  a fost lansată, tot în anul 2001, de Camera Română de Comerţ.

- Pe plan extern, s-a avut în vederea promovarea exporturilor produselor şi a mărcilor româneşti. Autorităţile naţionale cu competenţe în domeniu au stabilit produsele care urmau să fie promovate la nivel internaţional: produse de artizanat; produse naturale precum vinurile, apele minerale; alimentele organice; produse din sectorul IT. 
▪ Investiţiile străine directe. În anul 2004, Agenţia Română de Investiţii Străine a iniţiat proiectul “România, o destinaţie atractivă pentru investiţiile străine”. Scopul proiectului l-a constituit creşterea atractivităţii mediului de afaceri românesc prin reducerea restricţiilor fiscale impuse investitorilor străini. Activitatea de promovare a avut două direcţii: elaborarea de politici de atragere a investiţiilor străine şi desfăşurarea de activităţi promoţionale destinate atragerii de investitori străini. În acest sens, au fost întreprinse măsuri precum: organizarea de consultări periodice cu autorităţile competente pentru stabilirea priorităţilor anuale; realizarea portofoliului anual de proiecte prioritare şi stabilirea mijloacelor de atragere a investiţiilor străine semnificative; realizarea unui site specific/editarea lunară a unui buletin informativ/organizarea de conferinţe de presă împreună cu investitorii străini.
În anul 2007, în acelaşi scop, Agenţia a lansat, la nivel internaţional, campania promovare “Romania, Your Business Partner”.  
▪ Politica externă. Procesul de creare a imaginii României în străinătate prin promovarea diferitelor componente ale fenomenului cultural poate fi considerat ca parte a strategiilor de politică externă.

Ministerul Afacerilor Externe a promovat fenomenul cultural românesc, atât prin componenta istorică şi a valorilor tradiţionale, cât şi prin componenta contemporană a mişcărilor de idei/tendinţelor artistice din ultimele decenii. 

Preocuparea pentru elaborarea proiectului-cadru al dezvoltării culturale sustenabile s-a materializat în cadrul Forumului Naţional al Culturii, prin lansarea, în 2005, a două mari proiecte:

- Înfiinţarea, pe baza unor modele bine stabilite în ţările cu îndelungată tradiţie în domeniu (British Council pentru Marea Britanie, Institutul Goethe/ DAAD pentru Germania, Institutul Francez pentru Franţa) de institute culturale române în marile oraşe ale lumii: Berlin, Roma, Veneţia, Budapesta, Paris, New York,  Atena, Beijing, Belgrad, Istanbul, Lisabona, Londra, Madrid, Moscova, Praga, Stockholm, Tel Aviv, Varşovia şi Viena. Pe lângă misiunea culturală, institutele au şi un mandat de marketing social, oferind cursuri de limba română, prezentând circuite turistice din România sau filme, sprijinind formarea de parteneriate instituţionale. 

- Deceniul Cultural Român, conceput ca un cadru complet de prezentare a fenomenului cultural, prin desfăşurarea de activităţi culturale tematice – anii Eminescu, Brâncuşi, Caragiale.
În anul 2006, Ministerul Afacerilor Externe a iniţiat campania „Fabulouspirit”, pentru promovarea imaginii ţării noastre în Uniunea Europeană; iniţiativa a fost abandonată la sfârşitul aceluiaşi an. Campania trebuia să se deruleze pe durata a câţiva ani, perioadă în care Bucureştiul trebuia să comunice mesaje pozitiv-ofensive, nu numai defensive, destinate contracarării criticilor şi stereotipurilor referitoare la România şi la români. Proiectul “Fabulospirit” urma să includă o campanie de presă scrisă şi outdoor internaţional, una de televiziune, o serie de evenimente indoor şi outdoor, precum şi un concert live de mare anvergură şi cu ecou mediatic puternic.
II. IMAGINEA DE ŢARĂ A ROMÂNIEI ÎN INTERIOR ŞI EXTERIOR

Crearea unei imagini de ţară a fost definită drept procesul prin care o ţară caută să-şi creeze o identitate unică şi competitivă, cu scopul de a o poziţiona, pe plan intern şi extern, ca destinaţie pentru comerţ, turism şi investiţii. Crearea unei imagini de ţară este un demers dificil, necesitând o strânsă coordonare a activităţilor, sprijinul deţinătorilor de interese direcţi (exportatorii), dar şi indirecţi (populaţia ţării, comunităţile din diaspora). 
În acelaşi timp, eficienţa rezultatelor activităţilor întreprinse sunt dificil de evaluat, imaginea de ţară formându-se în timp îndelungat prin contacte (uneori sporadice), prin schimburi de informaţii, produse sau prin călătorii în ţara respectivă. De aceea, imaginea de ţară este construită, în mare parte, din clişee, stereotipuri sau realităţi trecute, neconforme întotdeauna cu realitatea curentă. Orice strategie pentru crearea unei imagini de ţară pleacă de la imaginea deja existentă, în plan intern şi în plan extern, a ţării.
Cercetarea imaginii României şi a românilor în Europa are la bază cunoaşterea ştiinţifică a elementelor ce compun reprezentarea generală a României la nivel internaţional, precum şi sistematizarea opiniilor despre trăsăturile României, ale personalităţii românilor, ale produselor şi mărfurilor româneşti (trăsături psiho-morale ale românilor, personalităţi ale României, turişti români, experienţa străinilor în România, mass-media românească şi cea internaţională, istorie, produse româneşti etc.).
Cercetarea imaginii României şi a românilor are două funcţii esenţiale: o funcţie teoretică, de întemeiere riguroasă a cunoaşterii ştiinţifice a imaginii ţării noastre în raport cu formarea şi comunicarea opiniilor, aprecierilor, convingerilor, valorilor şi credinţelor faţă de români şi România, şi o funcţie aplicativă, de îmbunătăţire a imaginii României şi românilor în Europa, prin conceperea şi implementarea unei strategii complexe, bazate pe construirea şi funcţionalitatea unei reţele inter-instituţionale formată din instituţii guvernamentale, de învăţământ, cercetare ştiinţifică, mass-media, organizaţii non-guvernamentale, organizaţii internaţionale ş.a.
1. Imaginea de ţară a României în interior
Pentru imaginea de ţară a României în interior, prezentăm în continuare, rezultatele unui sondaj de opinie referitor la autoevaluarea imaginii de ţară, efectuat în perioada 10-18 octombrie 2008, pe un eşantion de 1.250 de subiecţi
.
Sondajul a cuprins 19 întrebări întrebări structurate pe următoarele teme:
-  existenţa  unor trăsături psiho-morale, a unor  calităţi sau defecte specifice românilor (care îi diferenţiază de celelalte popoare europene);
- cele mai reprezentative creaţii româneşti care au dăinuit de-a lungul timpului (un monument, o clădire, o marcă sau o personalitate de notorietate internaţională cu care se identifică românii);
- imagini, clişee, reprezentări sau cuvinte asociate spontan de cetăţenii români cu România şi cu românii; 
- comparaţie între actuala imagine a României în Europa şi imaginea de ţară din perioada regimului comunist;
- satisfacţia/insatisfacţia faţă de faptul că sunt români, precum şi ştirbirea, în timp, a sentimentului de mândrie naţională ;
- posibilitatea de a părăsi ţara pentru a lucra în alte ţări din comunitatea europeană şi motivul/motivele dorinţei de a pleca din România ;
- instituţii şi persoane responsabile cu promovarea imaginii României şi a românilor în Europa;
- modalităţi de promovare şi de îmbunătăţire a imaginii României în Europa;
- sursa şi gradul de informare al românilor privind imaginea de ţară.

▪ În ce priveşte imaginea externă a României în Europa, 85% dintre subiecţi au apreciat-o ca fiind foarte proastă, 10% ca bună, iar  5% nu au ştiut/nu au răspuns.

▪ La solicitarea de a caracteriza România printr-un singur cuvânt, atributele au avut o mare diversitate : 21% din subiecţi au apreciat că România este o ţară săracă; 20% îi atribuie României atribute negative precum ţară coruptă şi cu mulţi hoţi ; 15% au apreciat că definitorii pentru România sunt mizeria, înapoierea şi subdezvoltarea. 
Alte atribute au fost: bogată - 14%; neguvernată - 10%; frumoasă - 7%; cu tranziţie lentă - 4%; cu mulţi copii ai străzii - 3%; cu mulţi câini vagabonzi - 2%; birocratică - 1%; mergând spre rău - 1%; cu potenţial ridicat - 1%; fără conducători competenţi - 1%.
[image: image2.png]21

1 111

Cum a-li caracteriza Romdniaprintr-un
singur cuvint?

H tara saraca

u coruptie, hotie

H mizerie, subdezvoltare
H tard bogata

¥ peguvernati

= frumoasa

® tranzitie lenta

® copiii strazii

¥ caini vagabonzi

H birocratie

¥ merge spre rau

= cu potential ridicat

= fara conducatori




▪ La întrebarea „Dumneavoastră cum credeţi că sunt priviţi românii în Europa?” majoritatea participanţilor la sondaj au răspuns că românii sunt priviţi mai degrabă ca infractori şi mai puţin ca persoane civilizate.  
În lista caracterizărilor negative românilor se află: hoţi - 45%; violatori - 20%; cerşetori - 15%; criminali -10%; necivilizaţi - 5%; mincinoşi - 5%.

▪ Cele mai reprezentative monumente au fost considerate următoarele: Casa Poporului - 32% ; Coloana Infinitului - 21%; Castelul Peleş -14% ; Mânăstirea Voroneţ – 11% ; Arcul de Triumf – 7% ; Castelul Bran - 6%; Poarta Sărutului - 4%.

 ▪ S-a apreciat că cele mai semnificative mărci/produse româneşti sunt: autoturismul « Dacia » - 33% ; produsele marca « Arctic » – 11%, « Cotnari » – 9% , « Alro » – 1%, « Farmec » – 1%, « Gerovital » – 1% ; fără răspuns – 44%.

▪ Personalităţile/Personajele cu care a fost asociată imaginea României în Europa au fost : Nicolae Ceauşescu – 32% ; Dracula – 21% ; Gheorghe Hagi – 15% ; Nadia Comăneci – 11% ; Ilie Năstase – 9% ; Adrian Mutu – 7% ; Cristian Chivu – 6%.

▪ În ce priveşte promovarea imaginii României în Europa, demersul instituţional a fost considerat negativ, atât sub aspectul modalităţilor de abordare şi al mijloacelor media, cât şi sub aspectul eficienţei cheltuirii fondurilor publice alocate: 83% au considerat că nu se face suficient pentru promovarea imaginii României în străinătate, faţă de numai 17% care au apreciat că demersurile întreprinse au fost suficiente. 

▪ S-a apreciat că principalii responsabili în promovarea imaginii de ţară  sunt:  instituţiile statului  (Guvernul - 50%), Preşedintele ţării - 40%; Ministerul de Externe - 39%) ; mass-media (35%) ;  românii plecaţi în străinătate (20%).
2. Imaginea de ţară a României în exterior (ţările membre UE)
 a) Potrivit informaţiilor cuprinse în rezumatul lucrării de doctorat, în cea mai mare parte, imaginea României şi a românilor în Europa este construită din  puţine informaţii corecte şi din foarte puţine contacte directe cu ţara noastră. S-a apreciat că imaginea de ţară a României este, în general, una negativă sau indiferentă pentru majoritatea subiecţilor chestionaţi despre Brandul România.
Lipsa de cunoaştere din punct de vedere geografic  împiedică România să fie corect situată în Europa şi subminează evaluarea corectă a resurselor sale climatice, topografice şi umane. De asemenea, lipsa cunoştinţelor istorice,  culturale,  sociale şi economice actuale împiedică publicul larg din ţările europene să considere România ca fiind o potenţială destinaţie viitoare
.

Sursa principală de informare despre România este reprezentată de televizor, presa scrisă, internet şi, în ultimul rând, de contactul direct cu românii.
Majoritatea subiecţilor europeni au caracterizat România ca fiind: ţară săracă, în curs de dezvoltare; ţară coruptă, cu fraudă, hoţie şi criminalitate ridicată; ţară cu trecut communist; ţară nesigură şi periculoasă; ţară cu copii săraci, orfani care trăiesc pe stradă/în orfelinate improprii; ţară cu peisaje deosebite; ţară în care s-au păstrat tradiţiile şi obiceiurile vechi.
Românii sunt percepuţi de majoritatea europenilor, ca fiind: ospitalieri, modeşti, harnici, impulsivi, toleranţi, curajoşi, înapoiaţi, hoţi, murdari, neglijenţi.
Principala personalitate românească prezentă în percepţia colectivă a occidentalilor este Nicolae Ceauşescu, urmat de Dracula (vampirul din Carpaţi), Nadia Comăneci (regina de la Montreal), Gheorghe Hagi, Cristian Chivu şi Adrian Mutu.
Calitatea produselor româneşti (comparativ cu cele provenite din alte state est-europene) este apreciată în mod confuz. De exemplu, cetăţenii italieni care nu pot face o apreciere sunt de două ori mai mulţi decât spaniolii/germanii. Numai un segment redus de europeni consideră produsele româneşti ca fiind superioare calitativ celor produse în alte ţări europene, iar foarte mulţi le confundă/nu-şi amintesc denumirea mărcilor specifice ţărilor est-europene/ nu identifică corect ţara de provenienţă.
Ierarhia preferinţelor turistice în privinţa României şi a ţărilor est-europene este relativ similară în toate ţările europene.  În privinţa  intenţiei de a vizita o ţară est-europeană, în topul preferinţelor turiştilor europeni se află Grecia, Turcia şi Cehia, în timp ce  România se află pe ultimul loc.

Majoritatea subiecţilor europeni  au apreciat că atracţiile turistice din România sunt: oraşul Bucureşti, Castelul lui Dracula, Delta Dunării şi mânăstirile din Moldova; cele mai puţin atractive destinaţii par a fi staţiunile de schi din munţii Carpaţi şi Palatul Parlamentului.

Brandul de țară

 

Monica Pascariu

2

Pentru construirea unui brand de țară trebuie

delimitate acele părți bune

, care

diferențiază

 

România de alte țări, părțile

interesante, unice, invențiile

, acele lucruri care auavut 

impact la nivel mondial  

. România

nu

 

este doar o destinație turistică! Elem

entele negative pot fi înlocuite cu unele pozitive.

„Brandul de țară are nevoie de

mai mult decât campanii publicitare

, are nevoie de

mobilizarea resurselor întregii societăți 

, de

educarea membrilor 

 

acesteia, care să devină larândul lor, „

 proiectoare” ind 

ividuale

 

ale brandului de țară.” (Valentin Cornel Aldea, „Brandulde țară, posibilă sursă de conflict”)

 

Brandurile comerciale pot ajuta la crearea brandului de țară. Însă multe mărciromânești preferă

 să nu își expună proveniența

 

tocmai datorită imaginii n

egative pe care o are

România la nivel internațional. Exemplu: BitDefender 

 Exemplu de branduri care

ajută
 

la crearea brandului de țară

: Dacia Logan, Dorna,Mobexpert, Rompetrol, Jolidon, Tina R.

Brandingul are o latură pozitivă care influențează vânzările.

 

Atâta timp cât există„Made in Romania”, se poate vorbi despre un brand puternic.

 

Studiu în Finlanda:

Descrieți România într 

- 

un cuvânt 

:

 

-

 

Sărăcie 11%

 

-

 

Europa de Est/Blocul de Est/ în Est 8%

-

 

Interesant 5%

-

 

 Necunoscut/străin/nefamiliar/nou 5%

 

-

 

ț
igani 4%

-

 

ieftin 4%

-

 

Ceaușescu 3%
 

-

 

Dracula/vampiri 3%

-

 

Frumos 3%

„România

nu a lăsat o impresie bună

: corupție, droguri, adopții ilegale, clase preocupate de propriul interes, mineriade, copii abandonați, cerșetori...și nu numai. (...)

România

nu deține o marcă reprezentativă

 

cum este Turnul Eiffel pentru Franța, StatuiaLibertății sau Casa Albă pentru SUA.” (Cristina Georgeta Băluță, „Brandul de țară al

României

 – 

 

a fi sau a nu fi?”)

Simon Anholt, profesionist al brandingului: „România ar avea nevoie de douăzeci de

ani pentru a-

și construi un brand «valid».” Imaginea României este „asemenea unui cadavrudin care se hrănesc doi vampiri: Dracula și Ceaușescu”.

 

Wally Olins: „Inexistența unui brand românesc este un lucru bun, deoarece imagineaRomâniei, în cazul creării unuia ar fi una modernă și nu una deja depășită.” „Ca realitate,

[România se

găsește
]

undeva spre primele poziții, dar la brand, undeva spre sfârșitulclasamentului.” „Realitatea este mai bună și se îmbunătățește în fiecare zi dar 

,

 percepțiile sunt proaste și nu se îmbunătățesc deloc.”

 Pentru a exista un brand al României este nevoie ca

mentalitatea românilor să se

 schimbe

.

Brandul de țară nu ar duce la rezolvarea tuturor problemelor noastre ca națiune, atâtatimp cât educația cetățenilor lasă de dorit.

 

Eforturi de branding pentru România

1.

 

„Eterna și fascinanta Românie”

 

Iată cum sunau rândurile despre “aventura românească” povestită în paginile cărții,

într-

un limbaj aproape de lemn: “

 Antrenându-

vă în plimbarea noastră cu alură de explorațiemitică, prin văile cele mai ascunse ale Carpaților legendari, prin câmpiile pârjolite de soare,cu parfum de stepă, prin cazanele Dunării, în căutarea păstrăvilor albaștri în apa cristalină a

râurilor, traversând sate fermecate în lumina fierbinte a unui cer imobil, respirând parfumul 

vântului și al petalelor de trandafiri, am dorit să vă oferim imaginea unei Românii vibrante,

unice

".

Tirajul anuntat inițial era de 97.000 de exemplare. S

-

au tipărit mai puțin de 10.000.Planul inițial era ca această

 

“carte de vizită” să ajungă în peste 100 de țări. Din păcate, scandalul iscat atunci în jurul proiectului, a umbrit mult imaginea, nu numai turistică,a țării noastre.

 

http://stirileprotv.ro/exclusiv/exclusiv-online/brandurile-de-tara-ale-romaniei-trecut-prezent-si-niciun-

 HYPERLINK "http://stirileprotv.ro/exclusiv/exclusiv-online/brandurile-de-tara-ale-romaniei-trecut-prezent-si-niciun-viitor.html" \t "_blank" viitor.html 
2.

 

România

, mereu surprinzătoare (2004)

 

C

ampania a fost comandată de Direcția Generală de Promovare Turistică, iar realizarea a fost atribuită agenției Ogilvy&Mather Advertising (în urma unei licitații "intime")

 


[image: image10.png]



[image: image11.png]


[image: image12.png]


 
b) Prezentăm, în continuare, rezultatele sondajului de opinie
 cu aceiaşi temă cuprinse în “Capitolul 8 – Imaginea românilor şi a României prin ochii cetăţenilor străini”, din cursul “Imaginea României sub lupă! Branding şi rebranding de ţară”.  

Sondajul de opinie a avut următoarele obiective:

-  identificarea factorilor consideraţi importanţi pentru crearea imaginii de ţară şi a celor pe baza cărora subiecţii diferenţiază imaginea diferitelor ţări;
- identificarea nivelului de cunoştinţe privind România şi sursele de informaţii despre România;

- identificarea percepţiei despre caracteristicile României şi ale românilor;

- identificarea produselor/mărcilor/evenimentelor/personalităţilor asociate cu România;

- identificarea imaginii de ansamblu a României comparativ cu alte ţări din centrul şi estul Europei.
▪ Principalele informaţii privind România în funcţie de ponderea în numărul de răspunsuri sunt următoarele: personalităţi reprezentative - 25%; probleme sociale - 22%; mediul natural - 14%; mediul economic - 17%; alte aspecte punctuale - cu frecvenţă a răspunsurilor de 1-2%. 
Personalităţile asociate în cea mai mare măsură cu România sunt Dracula şi Ceauşescu, fiind urmate de alte personalităţi: istorice - Ştefan cel Mare, Decebal; culturale - Mihai Eminescu; sportive – Gheorghe Hagi şi Nadia Comăneci. 
Aspectele din domeniul social asociate cu România variază: de la oameni prietenoşi, foarte bine educaţi şi ospitalieri, la aspecte referitoare la corupţie, la discrepanţele mari între bogaţi şi săraci, la respectarea redusă a drepturilor omului, la sărăcie şi la situaţia rromilor. 
În ce priveşte aspectele istorice,  România este asociată cu aspecte din istoria recentă (aderarea la UE) sau mai îndepărtată  (revoluţia din 1989, execuţia lui Nicolae Ceauşescu). 

Alte aspecte importante de identificare a României sunt: cele geografice - oraşul Bucureşti şi Transilvania; diferite elemente privind mediul de afaceri (de la aspecte pozitive: oportunităţi de afaceri, ritm crescut de dezvoltare, potenţial economic important, la cele negative: infrastructură slab dezvoltată, servicii de calitate scăzută); culturale (artă, cultură, muzică, tradiţii, artă culinară, arhitectură, Castelul Bran, Palatul Parlamentului); şi de mediu natural (poziţie geografică, munţii Carpaţi, Marea Neagră şi zona de coastă, climă, lacuri, parcuri, peisaje frumoase).

Aspecte care au displăcut în România: mediul economico-social (traficul din Bucureşti, poluarea oraşelor, cerşetoria, birocraţia, corupţia, diferenţele mari între bogaţi şi sărăci, între capitală şi restul ţării, câinii vagabonzi, populaţia rromă, discriminarea rasială, nesiguranţa în oraşe, sărăcia); mediul de afaceri (infrastructură, preţuri mari, calitate redusă şi lipsa varietăţii produselor şi serviciilor).

Trăsături pozitive specifice României şi românilor:
- oameni: muncitori, ospitalieri, cinstiţi, bine educaţi, plini de viaţă, deschişi, politicoşi, patrioţi, buni, spirit latin, femei frumoase, creativitate, respect pentru tradiţie, natură nonviolentă, spirit întreprinzător;

- economie: creştere economică, ţară prosperă, curată, autoturismul Dacia, costul vieţii scăzut, agricultură, investiţii, dorinţa de îmbunătăţire a standardului de viaţă;

- locuri: Transilvania, Dunărea, Marea Neagră, Bucureşti, cadrul natural deosebit, munţii, mănăstirile;

- cultură, artă şi istorie: folclorul şi arta populară, Brâncuşi, monumentele istorice, Dracula, conexiunile cu lumea francofonă, mâncarea, muzica, sportivii buni.

Trăsături negative specifice României şi românilor:
- economie: ţară în curs de dezvoltare, discrepanţă mare între bogaţi şi săraci, infrastructură deficitară, sărăcie, lipsa de respect a comercianţilor faţă de clienţi;

- politic: corupţie, scepticism privind situaţia politică;

- trăsături şi atitudini ale oamenilor: atitudinea în general negativă faţă de propria ţară, egoismul, neîncrederea în compatrioţi, ipocrizia, nivelul scăzut al respectului de sine, tristeţea, negarea intoleranţei religioase, materialişti;

- social: copiii orfani, populaţia rromă.
În ceea ce priveşte valorile României şi ale românilor, s-a apreciat că România este o ţară interesantă, iar românii sunt oameni ospitalieri. Onestitatea, spiritul inovator şi creativitatea sunt plasate în zona neutră a valorilor, fiind considerate nici bune, nici slabe, iar siguranţa este cea mai jos clasată valoare a României şi românilor.
▪ Aspecte asociate cu imaginea României
- Sectoare economice reprezentative: ramuri ale industriei prelucrătoare (40%): IT - electronică, auto, petrol şi gaze, mobilă, textile, construcţii (motivaţii legate de forţa de muncă calificată, resursele naturale disponibile, investiţiile importante); agricultură (40%): resurse naturale; servicii (12%): turism, imobiliare; dezvoltarea pieţei de capital. 
Varietatea mare de răspunsuri indică lipsa unei imagini clare faţă de existenţa unei ramuri economice reprezentative pentru România.

- Mărci şi produse româneşti: autoturismul Dacia (35%), vinul Murfatlar (5%), produsele Gerovital (3%), Petrom (3%), RomPetrol (3%), berea Ursus (3%) şi Tarom (2%); produse alimentare (vinuri, ţuică, mici, mămaligă, sarmale) şi produse artizanale (ii, icoane, ouă încondeiate, textile, mobilă).

- Evenimente politice: Revoluţia din decembrie 1989 (27% din respondenţi au menţionat evenimentul ca atare, iar 34% au menţionat fie schimbarea de regim politic, fie căderea lui Nicolae Ceauşescu); Nicolae Ceauşescu (33%);  aderarea la Uniunea Europeană (20%), la NATO şi summitul NATO din 2008 (3%);  discriminarea populaţiei rrome (1%); Forumul Francofoniei din 2006 (1%); revolta minerilor din anii ’90 (1%).

▪ În ce priveşte evenimentele cultural/sportive, au fost indicate, într-o majoritate covârşitoare, evenimentele sportive din fotbal şi gimnastică, urmate, la mare distanţă, de evenimentul cultural “Sibiu - Capitală Culturală Europeană în 2007” şi de câteva concerte/festivaluri de muzică, festivaluri de teatru şi filme româneşti.
▪ Personalităţi româneşti: Ceauşescu (35 de nominalizări), Băsescu (23 de nominalizări), Nadia Comăneci (18 nominalizări), urmaţi la mare distanţă de Eugen Ionescu şi Dracula.
▪ Activităţile de promovare a imaginii României: necunoscute pentru marea majoritate a subiecţilor. 
Cei care au ştiut câte ceva (19%) au făcut referire la: expoziţia de fotografie, prezentând atracţiile turistice ale României, organizată la Bruxelles (Comisia Europeană); raliul automobilistic de Formula 3 de la Bucureşti; promovarea exporturilor de către Ministerul Economiei şi Comerţului; promovarea activităţilor turistice la târgurile tematice organizate în străinătate (Marea Neagră, Delta Dunării, Sinaia, Castelul Bran şi mănăstirea Sf. Paraschiva din Iaşi); prezentarea de vinuri româneşti, la Bruxelles, cu ocazia sărbătorii extinderii UE din anul 2004; Sibiu - Capitala Culturală Europeană în 2007.
III. PERCEPŢIA ROMÂNILOR ASUPRA IDENTITĂŢII LOR

Imaginea de ţară nu se identifică cu identitatea naţională, dar se bazează pe aceasta. În timp ce imaginea de ţară reprezintă suma credinţelor şi impresiilor pe care oamenii de pretutindeni le au despre locurile şi oamenii ţării respective, identitatea naţională este ceea ce o ţară crede despre ea, ceea ce crede că este. Fiecare ţară are o imagine care se poate modifica în timp; această imagine înglobează atât percepţiile unui consumator despre produsele şi serviciile acesteia, cât şi pe cele ale unui investitor despre ţara respectivă. 
Aspectele relevante pentru identitatea naţională a unei ţări sunt: istoria, cultura, limba, aspectele geografice, mediul şi personalităţile politic/politice, economia şi dezvoltarea economică, nivelul de educaţie şi civilizaţie, sportul şi personalităţile sportive.

▪ În ce priveşte trăsăturile României şi ale românilor
- Trăsăturile României. S-a apreciat că România este o ţară: instabilă; coruptă; în curs de dezvoltare; birocratică; săracă; europeană; în tranziţie; cu potenţialul turistic; cu peisaje/locuri frumoase; cu resurse bogate; poluată; cu istorie bogată; aspecte geografice.

Este de remarcat nota de pesimism general, întrucât au fost menţionate în primul rând trăsăturile negative şi apoi cele pozitive. 

Astfel România este văzută ca ţară: ineficientă; cu apartenenţă la o cultură policromă; cu infracţionalitate ridicată: nesigură; exportatoare de cerşetori, hoţi de buzunare şi de maşini; slab dezvoltată economic comparativ cu alte ţări; instabilă economic şi politic; caracterizată de dezorientare şi dezamăgire.

Ca trăsături pozitive, România este: o ţară frumoasă (frumuseţea locurilor şi a oamenilor deopotrivă); o ţară ospitalieră; surprinzătoare; europeană (cel puţin geografic).

- Trăsăturile românilor. Românii se percep ca persoane: ospitaliere, inventive şi creative; muncitoare; inteligente; superficiale şi leneşe; ambiţioase; coruptibile şi corupte; hoaţe şi mincinoase; optimiste; dezorientate şi confuze. 
Trăsăturile tipice ale românilor conţin atât aspecte pozitive, cât şi aspecte negative. Românii sunt caracterizaţi de inventivitate, talent, bun simţ, sunt calzi, deschişi, dar lipsiţi de punctualitate, gălăgioşi, lipsiţi de cultura organizării.
Printre calităţile asociate românilor s-au menţionat: faptul că sunt persoane talentate, adaptabile, deschise, amabile, comunicative, inventive şi cu imaginaţie; un popor muncitor şi ospitalier; sunt persoane frumoase (mai ales româncele); sunt persoane capabile, responsabile, cu umor, inventivitate, cu înclinaţie spre muncă (specifică majorităţii românilor, demonstrată de faptul că românii muncesc mai bine în afara ţării decât în ţară, unde sunt afectaţi de „sistem”); sunt persoane care ştiu să se distreze, mai puţin formale decât occidentalii.

Defectele principale se referă la faptul că românii sunt: influenţabili; delăsători; fără o cultură a muncii şi a lucrului bine făcut; cu iniţiativă dar fără organizare; cu înclinaţie spre „minima rezistenţă”; creduli; indecişi; snobi („îţi faci o mie de credite ca să ai multe lucruri, lucruri scumpe”); sărăci; lipsiţi de cultură (programele TV sunt cea mai ieftină formă de divertisment, românii urmărind în proporţie covârşitoare programele TV în detrimentul unor alte surse de cultură precum piese de teatru, spectacole de muzică clasică şi operă); naivi ( “românul este uşor de manipulat politic prin mass-media”), superficiali; leneşi; dezordonaţi; fără grijă faţă de mediul natural („oamenii sunt îngrijiţi, dar ţara e murdară”), iresponsabili; laşi (“nu suntem învăţaţi să rezolvăm conflictele, noi ne ascundem şi fugim de ele”).

Unii participanţii au făcut distincţie între mediul rural şi cel urban, românii de la sate fiind descrişi ca „foarte uniţi şi mai ospitalieri”, în timp ce, în oraşe, oamenii sunt mai individualişti, neexistând comunităţi bine conturate. 
▪ Principalele aspiraţii ale românilor: Au fost menţionate aspiraţiile legate de dezvoltarea economică a României. Aspiraţiile românilor nu sunt diferite de ale altor popoare şi românii îşi doresc să trăiască mai bine în primul rând în plan individual. Există o discrepanţă mare între aspiraţiile celor care locuiesc în mediul rural şi cei care locuiesc în marile centre/aglomerări urbane (în zona urbană există un dinamism mult mai mare al aspiraţiilor de viitor). Aspiraţiile românilor pentru viitor sunt să trăiască mai bine, fapt care se traduce prin a avea un loc de muncă, o casă, acces la educaţie pentru copii, concedii.
▪ Cele mai importante realizări ale României: realizările inventatorilor români (Henry Coandă, inventatorul motorului cu reacţie; Petrache Poenaru, inventatorul stiloului; Conrad Haas, inventatorul sibian al rachetei în patru trepte); integrarea europeană; apariţia capitalului autohton.
▪ Miturile specifice româneşti: Mioriţa; Dracula; Meşterul Manole; Zburătorul; Baba Dochia; Sânzienele.
▪ Tradiţiile puternice româneşti: Dragobetele; Mărţişorul; tradiţiile de Paşte; tradiţiile de Crăciun şi Anul Nou; tradiţiile şi dansurile populare; ritualurile de nuntă, botez şi înmormântare. 

▪ Simboluri reprezentative:

- din domeniul cultural: Constantin Brâncuşi; Mihai Eminescu; Mircea Eliade; George Enescu; Gheorghe Zamfir; tradiţiile populare (dansul Căluşarii; portul);
- din domeniul istoric: Ştefan cel Mare; Mihai Viteazul; Vlad Ţepeş; Alexandru Ioan Cuza; Revoluţia din decembrie 1989; Regele Carol I;
- din domeniul politic: stema; imnul; Nicolae Ceauşescu; Traian Băsescu; Ion Iliescu; Regele Carol I; Mihail Kogălniceanu; Alexandru Ioan Cuza;
- din domeniul economic: Mugur Isărescu; moneda naţională; automobilul Dacia; petrolul şi companiile petroliere; Banca Naţională; Ion Ţiriac;
- din domeniul geografic şi natural: Delta Dunării şi Dunărea; Munţii Carpaţi; Marea Neagră şi litoralul românesc; Babele; Sfinxul; Vulcanii noroioşi;
- din domeniul sportiv: Nadia Comăneci; Gheorghe Hagi; Ilie Năstase; Ion Ţiriac; Ivan Patzaichin;
- religioase: Mânăstirile din nordul Moldovei şi Bucovina; ortodoxismul; Preafericitul Teoctist; bisericile şi mânăstirile; Mânăstirea Curtea de Argeş; Mânăstirea Cozia;
- din domeniul arhitectural: Casa Poporului; Complexul de la Tg. Jiu; Castelul Peleş; Biserica Neagră; Castelul Bran; Mânăstirea Curtea de Argeş.

▪ Produse-simbol reprezentative: vinul; palinca şi ţuica; arta culinară tradiţională; sarmalele; portul popular românesc; mititeii; apa minerală.
▪ Mărci reprezentative: Dacia; Gerovital; Murfatlar; Borsec; Jolidon; Arctic, Napolact; Ursus; Cotnari; Dorna.
*

Din analiza răspunsurilor date de membrii focus-grupurilor şi a participanţilor la ancheta desfăşurată pe această temă, s-au desprins următoarele concluzii:

- identitatea naţională a ţării a fost identificată cu limba, istoria şi cultura;

- trăsăturile României sunt percepute mai degrabă negativ (instabilitate, corupţie, birocraţie);

- românii cred despre ei înşişi că sunt ospitalieri, inventivi, muncitori, inteligenţi (ca trăsături cu caracter pozitiv) şi superficiali, leneşi, corupţi, hoţi, mincinoşi (ca trăsături cu caracter negativ);

- românii se percep ca popor înaintea ţării; acest lucru este reflectat de preponderenţa aspectelor de ordin negativ ca principale caracteristici ale României şi a celor de ordin pozitiv ca principale caracteristici ale românilor;
- principalele mituri specific româneşti sunt percepute a fi Mioriţa, Dracula, Meşterul Manole şi Zburătorul;

- cele mai reprezentative simboluri pentru România şi români sunt: personalităţi istorice, sportive şi culturale, precum şi simboluri naturale şi arhitecturale. 

- românii asociază în proporţie destul de mare identitatea naţională cu personalităţile marcante din existenţa sau trecutul lor;

- printre lucrurile pe care le putem comunica în afară despre noi se numără faptul că suntem un popor ospitalier şi inteligent;

- cele mai reprezentative produse simbol pentru România sunt cele din domeniul culinar (vinul, palinca, ţuica, sarmalele, mititeii, apa minerală), urmate de cele din domeniul turistic (Delta Dunării, mânăstirile) şi asociabile turismului (portul popular românesc, Dracula);

- aspectele cu care ar trebui asociată România în viitor vizează cu precădere aspecte geografice (potenţialul turistic, frumuseţea şi diversitatea peisajelor, Delta Dunării).
*

În paralel cu trăsăturile enunţate, din discuţiile despre România şi români, s-au reliefat cu pregnanţă două aspecte:
- atât în caracterizarea României, cât şi a poporului român, se consideră că influenţa factorului politic şi a conducerii ţării este foarte mare. Această influenţă este mai degrabă negativă, cu efecte nefavorabile la nivelul percepţiei individuale privind identitatea naţională. Perpetuarea schimbărilor şi a disensiunilor politice are loc în condiţiile ignorării “binelui ţării”. Se consideră că nu există modele viabile pentru tânăra generaţie, iar inconsistenţa acţiunilor politice crează sentimente de dezamăgire şi frustrare;
- opinia preponderentă referitoare la relaţia român-străinătate este că imaginea României şi a românilor în exterior nu este conformă cu realitatea din cauza lipsei de reprezentativitate. Trăsăturile asociate de străini românilor (cu o contribuţie majoră a presei internaţionale) sunt percepute ca fiind nereprezentative pentru ţara noastră, de multe ori distorsionate şi accentuate de lipsa de preocupare pentru imaginea noastră în străinătate. Tot în cadrul relaţiei român – străinătate se remarcă, pe de o parte, percepţia despre succesul românilor din străinătate şi, pe de altă parte, dorinţa multor români de a pleca, munci şi trăi în străinătate.

� Andrei Stoiciu, Cum să convingi un milion de oameni. Manual de marketing şi publicitate, Bucureşti, Editura ZIUA, 2006, p.314





� Capitolul a fost elaborat pe baza informaţiilor şi datelor cuprinse în “Capitolul 4 – O poveste nesfârşită...eforturile creării unui brand naţional România”, din cursul “Imaginea României sub lupă! Branding şi rebranding de ţară”, Coordonator Luminiţa Nicolaescu


http://www.biblioteca-digitala.ase.ro/biblioteca/carte2.asp?id=508&idb=


� Andrei Stoiciu, Cum să convingi un milion de oameni. Manual de marketing şi publicitate, Bucureşti, Editura ZIUA, 2006, p.323


� Ibidem, pp 323-324


� Ziarul “Gândul”, 6.12.2006, Articolul “Fără brand de ţară, România riscă să devină un "cartier" al Europei”


http://www.gandul.info/financiar/fara-brand-de-tara-romania-risca-sa-devina-un-quot-cartier-quot-al-europei-273422


�http://www.asls.ro/stiri/55/grupul-de-initiativa-pentru-promovarea-imaginii-romaniei-demareaza-proiectul-%E2%80%9Eimagine-romania%E2%80%9D.html


� Proiectul a fost iniţiat în anul 2004.


� Prezentul capitol are la bază informaţii cuprinse în “Capitolul III – Aprecieri şi interpretări autohtone. Românii despre ei înşişi”, din rezumatul Tezei de doctorat “Imaginea României şi a românilor în Europa”, Universitatea Bucureşti, Facultatea de sociologie şi asistenţă socială, Scoala doctorală – Sociologie, Bucureşti, 2009,  Doctorand Moise Gheorghe Florentin.





� Ibidem


� Succesul modelului oferit de Renault Dacia Logan constituie un prim pas spre o mai mare vizibilitate, chiar dacă este un produs simbolic care atrage prin preţul redus.  








� Sondajul s-a efectuat on-line, în perioada 1 august – 10 septembrie 2007. Chestionarul a fost transmis la 428 de adrese valide ale unor persoane străine. S-au primit 101 răspunsuri completate on-line şi off-line, reprezentând o rată a răspunsului de 24 %. În analiză au fost luate în considerare cele 101 răspunsuri. 


Astfel, eşantionul de respondenţi a provenit din mai multe regiuni geografice ale lumii (Europa, America de Nord, Africa, Orientul Mijlociu): Albania, Austria, Belgia, Bosnia, Bulgaria,  Canada, Croaţia,  Grecia, Cehia, Franţa, Irlanda,  Italia,  Liban, Macedonia, Marea Britanie, Moldova, Olanda, Polonia, Portugalia, Nigeria, Rusia, Serbia, Slovacia, Slovenia, Spania, Spania, Turcia, Ungaria, SUA.


Dintre respondenţi 82% au declarat că au fost în România, din care 30% au stat mai mult de un an, 12% între 6 luni şi un an, 17% între una şi două săptămâni, iar 41% mai puţin de o săptămână.

















� Capitolul a fost elaborat pe baza informaţiilor şi datelor cuprinse în “Capitolul 6 – Percepţia românilor asupra identităţii lor, din cursul “Imaginea României sub lupă! Branding şi rebranding de ţară”. 








4
DIRECŢIA STUDII ŞI DOCUMENTARE LEGISLATIVĂ

3
DIRECŢIA STUDII ŞI DOCUMENTARE LEGISLATIVĂ


